Kapingamarangi keel
Kapingamarangi keel on Mikroneesias räägitav keel, mis kuulub Polüneesia keelte Ellice'i rühma. Keele rääkijaid on umbes 3000. Lisaks Kapingamarangi atollile elab palju kapingamarangi keele kõnelejaid Pohnpei saarel. Keeles on 18 konsonantfoneemi ja 5 vokaalfoneemi. Eristatakse pikki ja lühikesi vokaale. Kapingamarangi lähim sugulaskeel on nukuoro keel.